text: SSW om vejskat: Ingen kan kende forskel på tyske veje
  21 september 2014 kl. 16.04
  At landeveje slipper for vejskat er første skridt, mener SSWs formand. Men skatten skal helt væk, for den gavner ikke.
  -Det er første skridt, at de erkender, der er et problem med den her vejskat. Men skatten skal helt væk, siger Flemming Meyer, formand for SSW, til TV SYD.
  Det siger han, efter at det tyske transportministerium i dag har meddelt at landeveje ikke skal være en del af vejskatordningen. Men det bør gælde alle veje.
  -Udenlandske bilister kan godt kende en autobahn, men at skelne mellem landeveje, kommnuneveje, hovedveje og hvad der ellers er, det kan tyskere jo ikke en gang.
  -For de grænsehandlende er det også svært helt at undgå at ramme en betalingsvej, så den her regelændring ændrer ikke det store i vores grænseregion. Man har kigget mere til andre grænseregioner, siger Flemming Meyer.
  
  Deltag i debatten på Facebook:
  
  